युवक बोला- महाशिवरात्रि पर गोली मार देंगे; 3 साल से सपना देख रहा हूं
Union Minister Nityanand Rai Murder Conspiracy Latest News - हाजीपुर से एक वीडियो सामने आया है। इसमें एक बदमाश केंद्रीय गृह राज्य मंत्री नित्यानंद राय को गोली मारने की बात कर रहा है
हाजीपुर से एक वीडियो सामने आया है। इसमें एक बदमाश केंद्रीय गृह राज्य मंत्री नित्यानंद राय को गोली मारने की बात कर रहा है। कह रहा है कि नित्यानंद राय की सुपारी ले लेता हूं। 2 गोली दाग दूंगा। इसके बाद वो कहता है कि महाशिवरात्रि पर गोली मार दूंगा। 3 साल से यही सपना देख रहा हूं।
वीडियो बीते 2 दिनों से वायरल हो रहा था। इसके बाद पुलिस ने छापेमारी कर युवक को गिरफ्तार कर लिया है। उससे पूछताछ जारी है।
वीडियो की भनक लगते ही पुलिस एक्टिव हो गई और युवक को हिरासत में ले लिया। पुलिस वीडियो में दिख रहे बाकी युवकों की तलाश कर रही है। उनकी गिरफ्तारी के लिए छापेमारी जारी है। नित्यानंद राय को धमकी देने वाले युवक के खिलाफ IT एक्ट के तहत नगर थाने में FIR भी दर्ज किया गया है।
पुलिस हर बिंदु पर जांच पड़ताल कर रही है। गिरफ्तार युवक की पहचान 28 वर्षीय माधव कुमार उर्फ माधव झा के रूप में हुई है। वह वैशाली जिले के गोरौल का रहने वाला है।
पुलिस ने उसे सांची पट्टी के एक फ्लैट से गिरफ्तार किया है। पुलिस अब यह भी जांच कर रही है कि किस मकसद से यह वीडियो बनाकर वायरल किया गया है।
युवक से पूछताछ की जा रही 
हाजीपुर के नगर थानाध्यक्ष सुबोध सिंह को वॉट्सऐप पर एक वीडियो मिला था। इसमें केंद्रीय गृह राज्य मंत्री को संबोधित करते हुए एक नौजवान गोली मारने की बात कह रहा था। उन पर आक्रामक हमला करने की बात कर रहा था।
सूचना मिलने पर वैशाली के पुलिस अधीक्षक ने एक विशेष टीम का गठन किया गया। टीम ने तुरंत कार्रवाई करते हुए धमकी देने वाले युवक की पहचान कर उसे गिरफ्तार कर लिया है। उससे पूछताछ जारी है।
धमकियों से जुड़ी यह खबरें भी पढ़ें...
मुंबई पुलिस को देखते बोला- शरद पवार को उड़ा देंगे:पटना से गिरफ्तार; बीवी के खिलाफ शिकायत पर कार्रवाई नहीं होने से था नाराज
मुंबई पुलिस को देखते हुए युवक आग-बबूला हो गया। बोला, शरद पवार को नहीं छोड़ सकता…बिहारी कट्‌टे से उन्हें उड़ा दूंगा। पुलिस ने उसे दबोच लिया और गिरफ्त में आने के बाद उसकी बोलती बंद हो गई। पुलिस की गिरफ्त में आया 45 साल का एन सोनी बिहार के औरंगाबाद का रहने वाला है, वह कई दिनों से महाराष्ट्र के पूर्व सीएम शरद पवार के आवास पर फोन कर उन्हें बम से उड़ाने की धमकी दे रहा था। पढ़िए पूरी खबर...
मुकेश अंबानी को धमकी देने वाला दरभंगा से गिरफ्तार:राकेश मिश्रा को साथ ले गई मुंबई पुलिस, 5 अक्टूबर को दी थी धमकी
मुकेश अंबानी और उनके परिवार को धमकी देने के आरोप में मुंबई पुलिस ने दरभंगा से एक शख्स को गिरफ्तार किया है। युवक का नाम राकेश मिश्रा(35) है। अब पुलिस उसे मानसिक रूप से बीमार बताया रही है। उसने बुधवार दोपहर 12 बजे और उसके बाद शाम 5 बजे के करीब HN रिलायंस फाउंडेशन अस्पताल में फोन कर अस्पताल को बम से उड़ाने की धमकी दी थी। इसके साथ ही मुकेश अंबानी और उनके परिवार को भी मारने की धमकी दी गई थी। पढ़िए पूरी खबर...